সেরা গায়ক বিভাগে মেরিল-প্রথম আলো পুরস্কার
সেরা গায়ক বিভাগে মেরিল-প্রথম আলো পুরস্কার বাংলাদেশের গায়কদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়। ১৯৯৯ সালে প্রবর্তনের পর থেকে এখন পর্যন্ত ১১ জন গায়ক এই পুরস্কার লাভ করেছেন। আসিফ আকবর এই বিভাগে সর্বাধিক ছয়বার পুরস্কার লাভ করেছেন এবং তিনি সর্বাধিক ১২ বার এই পুরস্কারের মনোনয়ন লাভ করেছেন। সাম্প্রতিক বিজয়ী ইমরান মাহমুদুল প্রহেলিকা (২০২৩) চলচ্চিত্রের "মেঘের নৌকা" গানের জন্য এই পুরস্কার লাভ করেছেন।